ສົງຄາມຫວຽດນາມ ຍັງຄົງ ເປັນເລື້ອງທີ່ ໂຕ້ຖຽງກັນຢູ່ ຫຼັງຈາກ 50 ປີຜ່ານມາແລ້ວ 
ກອງປະຊຸມສຸດຍອດ ສົງຄາມຫວຽດນາມ ຢູ່ທີ່ຫ້ອງສະໝຸດ ປະທານາທິບໍດີ LBJ ທີ່ໄດ້ມີການສົນທະນາກັນ ເຖິງ ການສູນເສຍຊີວິດ ໃນການສູ້ລົບ ໂດຍພວກທະຫານຫຼາຍໆຄົນ.
ລັດຖະມົນຕີຕ່າງປະເທດ ສະຫະລັດ ທ່ານ John Kerry ໄດ້ກ່າວຄຳປາໄສທີ່ສະເທືອນ ຈິດໃຈ ໃນກອງປະຊຸມສຸດຍອດ ສົງຄາມຫວຽດນາມ ຢູ່ທີ່ຫ້ອງສະໝຸດ ປະທານາທິບໍດີ Lyndon B Johnson ໃນວິທະຍາ ເຂດ ມະຫາວິທະຍາໄລ Texas ໃນນະຄອນ Austin ທ່ານ Kerry ຜູ້ທີ່ໄດ້ຮັບໃຊ້ປະເທດຊາດ ເປັນທະຫານ ປະຈຳການໃນ ຫວຽດນາມ ແລະ ຫຼັງຈາກນັ້ນ ໄດ້ປະທ້ວງຕໍ່ຕ້ານສົງຄາມ ໄດ້ສະແດງອາການໂສກເສົ້າ ເປັນໄລຍະສັ້ນໆ ໃນຂະນະທີ່ ທ່ານໄດ້ກ່າວເຖິງ ການສູນເສຍຊີວິດ ທີ່ໂຫດຮ້າຍ ໂດຍ ພວກທີ່ເປັນທະຫານຫຼາຍໆຄົນ ທີ່ຮັບໃຊ້ປະເທດຊາດ ຕໍ່ສູ້ໃນບັນຫາຂັດແຍ້ງນັ້ນ ໃນ ຂະນະທີ່ ມີການຫັນປ່ຽນ ໃນຄວາມສຳພັນ ລະຫວ່າງ ສະຫະລັດ ກັບ ຫວຽດນາມ ໂດຍ ຜ່ານສາຍສຳພັນທາງການຄ້າ ແລະ ດ້ານອື່ນໆ ຂອງການຮ່ວມມື ທີ່ທ່ານກ່າວວ່າ ໄດ້ເຮັດ ໃຫ້ອະດີດຄູ່ສັດຕູ ກາຍມາເປັນຄູ່ພາຄີ ແຕ່ ໃນຂະນະທີ່ ສົງຄາມ ຍັງເປັນເລື້ອງທີ່ຖົກຖຽງກັນຢູ່ຕໍ່ໄປ ການເຂົ້າຮ່ວມໃນງານ ຂອງ ທ່ານ Kerry ຍັງໄດ້ປະສົບກັບການໂຕ້ແຍ້ງໃນບາງສ່ວນ ພວກທະຫານຜ່ານເສີກ ສົງຄາມຫວຽດນາມ ບາງສ່ວນ ແມ່ນມີບັນຫາ ກ່ຽວກັບບົດບາດຂອງທ່ານ Kerry ໃນງານ ດັ່ງກ່າວ ໂດຍເຍາະເຍີ້ຍ ທ່ານວ່າ ເປັນບຸກຄົນ ທີ່ໄດ້ຫັນຫລັງ ຕໍ່ເຫດຜົນທີ່ພວກເຂົາເຈົ້າ ໄດ້ຕໍ່ສູ້ເພື່ອ ຢູ່ໃນຫວຽດນາມ ກໍຄືການຊ່ອຍປົກປ້ອງ ຫວຽດນາມໃຕ້ ຈາກການຮຸກຮານ ຂອງພວກຄອມມິວນິສ ພວກວິພາກວິຈານ ທ່ານ Kerry ບາງສ່ວນ ໄດ້ໄປຮ່ວມໃນງານ ກອງປະຊຸມສຸດຍອດ ຫວຽດນາມ ແລະ ຢູ່ໃນພິທີທີ່ຈັດຂຶ້ນເພື່ອເປັນກຽດໃຫ້ ແກ່ການຮັບໃຊ້ຊາດ ຂອງພວກ ທີ່ໄດ້ປະຕິບັດການຢູ່ໃນຫວຽດນາມ ທີ່ໄດ້ຈັດຂຶ້ນ ຢູ່ດ້ານນອກຂອງຫໍສະໝຸດດັ່ງກ່າວນັ້ນ ທ່ານ Edward Zielinki ຜູ້ທີ່ໄດ້ຂັບເຮືອບິນເຮລິຄອບເຕີ້ ໃນຫວຽດນາມ ໃນປີ 1969 ຫາ 1970 ໄດ້ມີຄວາມບໍ່ພໍອົກພໍໃຈ ກັບການມີໜ້າຂອງທ່ານ Kerry ທ່ານ Zielinki ໄດ້ກ່າວວ່າ ແຕ່ພວກນັກລົບເກົ່າຄົນອື່ນໆບໍ່ເຫັນພ້ອມນຳ ທ່ານ Thomas Goff ພັນໂທເບ້ຍບຳນານຂອງກອງທັບບົກທີ່ນຳພາການປະຕິບັດງານສູ້ລົບ ລາດຕະເວນໃນຫວຽດນາມ ກ່າວວ່າ ທ່ານໃຫ້ການເຄົາລົບເປັນຢ່າງສູງ ຕໍ່ທ່ານ Kerry